

|  |
| --- |
|  |
| **Všetkým záujemcom** |
|  |
|  |
|  |

Vec

Odpoveď na žiadosť o vysvetlenie SP č.1 k predmetu zákazky: **Zdravotnícky materiál pre zaistenie dýchacích ciest** v súlade s § 48 zákona č. 343/2015 Z.z. Zákona o verejnom obstarávaní. Zákazka bola zverejnená vo vestníku verejného obstarávania Úradu pre verejné obstarávanie Bratislava č. 31/2025 zo dňa 13.02.2025, 3205 - MST a v Úradnom vestníku Európskej únie 94352-2025 zo dňa 12.02.2025;

Otázka č.1 k žiadosti o vysvetlenie SP č.1:

Vážený verejný obstarávateľ, v súťažných podkladoch je v bode 2. Predmet zákazky uvedené: „Uchádzač môže predložiť ponuku na jednu časť, na niekoľko častí alebo na všetky časti“.

Naša otázka, resp. žiadosť o vysvetlenie sa týka časti 5 – Kyslíková terapia.

V Opise časti č. 5 uvádzate, že pre časť CH „Vzduchovody nazálne a ústne“ môže uchádzač predložiť ponuku na jednotlivé produkty len od jedného výrobcu.

Žiadame týmto verejného obstarávateľa o prehodnotenie požiadavky jedného výrobcu pre časť CH " Vzduchovody nazálne a ústne “ nakoľko podmienka jedného výrobcu znemožňuje účasť uchádzačom pre celú 5- tu časť.

Ak by verejný obstarávateľ upustil od požiadavky jedného výrobcu pre časť CH „Vzduchovody nazálne a ústne“ umožnilo by to predložiť ponuku viacerým uchádzačom.

Odpoveď k otázke č.1 k žiadosti o vysvetlenie SP č.1:

Verejný obstarávateľ po dôkladnom zvážení trvá na zadanej požiadavke t.j. jedného výrobcu v časti č.5 Kyslíková terapia opisu predmetu zákazky - **položka CH** **Vzduchovody nazálne a ústne**. **Je nevyhnutné,** aby v procese prevedenia bezpečného lekárskeho zákroku a v súlade so zavedenými štandardmi bezpečnosti a ochrany pacienta, mal zdravotnícky personál jednoznačnosť k použitiu správnej veľkosti zdravotníckej pomôcky, nakoľko rôzny výrobcovia majú rozličné farebné označenia veľkostí.

Avšak požiadavka na jedného výrobcu pre predmet zákazky zadefinovaná v položke CH Vzduchovody nazálne a ústne **neznamená**, že jeden výrobca musí byť na celú časť č.5 Kyslíková terapia, keďže časť č.5 Kyslíková terapia opisu predmetu zákazky sa skladá z viacerých položiek, ktoré sú označené písmenami A-CH.

Pre odstránenie akýchkoľvej pochybností, verejný obstarávateľ nepožaduje predloženie jedného výrobcu v rámci časti č.5 Kyslíková terapia na všetky položky, ktoré tvoria túto časť, ale verejný obstarávateľ požaduje, aby bol jeden výrobca v rámci položky CH Vzduchovody nazálne a ústne.

**Na základe uvedeného nedochádza k zmene v časti C Opis predmetu zákazky Súťažných podkladov.**

**Verejný obstarávateľ má za to, že na základe vyššie uvedenej odpovede, dochádza len k vysvetleniu súťažných podkladov a nedochádza k úprave v dokumentoch potrebných na vypracovanie ponuky, preto termín na predkladanie ponúk ostáva nezmenený.**

Inštitút vysvetlenia súťažných podkladov v zmysle § 48 ZVO ako vyplýva zo samotného označenia, slúži na vysvetlenie, objasnenie alebo spresnenie súťažných podkladov zadaných verejným obstarávateľom v procese verejného obstarávania.